मडगांव ः घोस्त हें गाजिल्लें पुस्तक बरोवपी संजय तळवडकार हांच्या 'भूस बरो दीस बरो' ह्या नव्या ताल्ल पुस्तकाचें लोकार्पण शेनवारा मडगांवां जातलें.
 मुखेल सोयरे ह्या नात्यान कादंबरीकार महाबळेश्वर सैल हाजीर रावतले. मानाचे सोयरे म्हणून उच्च शिक्षण संचालनालयाचे निवृत्त संचालक प्रो. भास्कर नायक आनी केपेंच्या सरकारी महाविद्यालयाच्या कोंकणी विभागाचे एचओडी राजय पवार हांची उपस्थिती आसतली.
 रवीन्द्र केळेकार ज्ञान मंदिराचे मुख्याध्यापक अनंत अग्नी हे सुत्रसंचालन करतले. ह्या प्रकाशन सुवाळ्याक साहित्यमोगींनी घोस्तान येवचें अशें आवाहन संजना पब्लिकेशन्स, सांगें आनी संजय तळवडकार, केपें हांणी केलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 